b'\n_START_ARTICLE_\nLevende Dukker (teaterkompani)\n_START_PARAGRAPH_\nLevende Dukker AS er et norsk figurteaterkompani som ble etablert i 1987 av Agnes M. Schou og Knut Alfsen.\n_START_SECTION_\nJubileums\xc3\xa5ret 2012\n_START_PARAGRAPH_\nLevende dukker feiret i 2012 sitt 25-\xc3\xa5rsjubileum med \xc3\xa5 arrangere en figurteaterfestival i Asker kulturhus. Under festivalen ble ogs\xc3\xa5 Knut Alfsens nye l\xc3\xa6rebok Med liv og sjel lansert. Dessuten hadde kompaniet urpremiere for sin nye forestilling IS. Forestillingen var utviklet av Levende dukker sammen med Den Kongelige Norske Marines Musikkorps. Manus var et bestillingsverk forfattet av Knut N\xc3\xa6rum, og forestillingen hadde nyskrevet originalmusikk komponert av Erlend Skomsvoll. Opphavspersonene omtalte stykket som \xc2\xabverdens f\xc3\xb8rste zombie-dukketeater\xc2\xbb._NEWLINE_Noen f\xc3\xa5 uker etter festivalen mottok kompaniet Asker kommunes kulturpris for 2012.'